ניצולי השייטת הצרפתית-ונציאנית הגיעו לחוף מבטחים: קרולינה ודנאה ניצלו את הקונפליקט בין אקטיב וקורונה כדי לברוח בעוד שפלור עדכנה כל ספינה בריטית שפגשה בדבר כניעתה. כשפלור הייתה חופשייה מהשייטת הבריטית היא הפליגה למקום בטוח והגיע ללסינה ואחריה הגיעו קרולינה ודנאה (Danaé).
סיום הקרב ותוצאותיו.
על אף שפייבריט נהרסה כליל, כל 200 אנשי צוותה הגיעו בשלום לחוף. הם תכננו לצעוד לנמל סנט ג'ורג' ולכבוש אותו תחת פיקודו קולונל די. פלנגה. שני קציני ים בריטים שנותרו לפקד על העיר ארגנו את האוכלוסייה המקומית כחומת מגן על הנמל וצעדו לכיוון הנמל. הקצינים הבריטים הודיעו לדי. פלנגה שהשייטת הבריטית תגרום לתבוסה של הכוח שלו, אך אם ייכנע מיד התבוסה תהיה קשה פחות. די פלנגה הבין שמעמדו בסכנה, בנמל סנט ג'ורג' הספינה הוונציאנית לדולה התגנבה לתוך מפרץ הנמל וכמעט כבשה את הספינה הסיציליאנית ויניקטוואר במימי הים ליסה. הצוותים הבריטים התאמצו קשות להגן על השבויים שלהם. קורונה עלתה באש וגבתה את חייהם של חמישה אנשים ומספר רב של פצועים. בעיות קשות נצפו גם על סיפון של בלונה קפטן הספינה דוהודו תכנן להצית את ספינתו "בלונה". דוהדו נפצע באופן אנוש בפעולה וכן ציווה על סגנו להמשיך במשימה. הסגן הבטיח לו אבל הוא העביר את השליטה לצוות הבריטי הזוטר. דוהדו מת בעודו מאמין שמשימתו הושלמה בהצלחה. הוסט נותר בים ליסה כשהוא משייט בספינתו המפיון המפורקת. הוסט זעם על התנהגות קציני פלור ושלח הודעה שבה ביקש לוותר על ספינתו כפי שביקש בכניעתו הראשונית. קציני פלור בבריחתם הפרו חוק ימי בלתי רשמי. פלור הצליחה לעבור ללא פגע דרך השייטת הבריטית רק משום שהודיעה על כניעתה. הצרפתים מהספינה בלינסינה לא נענו להודעת הוסט והשייטת הבריטית נאלצה לחזור לליסה כדי לגרום לתהליכים בינלאומיים הנושא הכיבוש והכניעה להתרחש. אחרי הקרב מספר בנפגעים לשני הצדדים היה רב, 190 אנשי צוות בריטי נהרגו בקרב. קפטן הובס והורנבי נפצעו קשה והשייטת הבריטית נהרסה כליל, המצב בצד האיטלקי - צרפתי היה קשה יותר, אך אין נתונים מדויקים על מספרי הרוגים או פצועים.
לפחות כ-150 איש מצוות פיבוריט נהרגו ו-200 אנשים נלקחו בשבי. כ-70 אנשים נהרגו מצוות בלונה. והנפגעים מצוות קורונה היו רבים אך אין מספר מדויק. לפחות 700 איש נהרגו בצוות האיטלקי –צרפתי מס' האנשים הבחירים שנהרגו היה רב, ביניהם נמנו קומודור דאבארדייא קפטן ניילרי ודוהדו. בנוסף קפטן פרידייר נפצע קשה בקרב. הוסט ניסה שוב לאלץ את צרפת למסור את ספינה פלור אך, מאמצים אילו נדחו על ידי הקפטן של דה - נאה שקיבל שליטה על השייטת הצרפתית הספינות הצרפתיות - איטלקיות שניצלו ועגנו בסרגוסה כדי לחדש את ההספקה לספינות. אבל שייטת הבריטית גלתה אותם והטביעה את ספינת ההספקה בפרנזו Parenzo, הדבר גרם לנסיגה של הצרפתים מהאזור. בבריטניה מהלכי הוסט צוינו לשבח. וסגני השייטת הועלו לדרגת קומנדר, הקפטנים קבלו מדליה כאות הוקרה על פעילותיהם במלחמה. בהגיעם לבריטניה קורונה ובלונה עברו שיפוץ מאסיבי, שודרגו ונקנו על ידי הצי המלכותי. השליטה באזור הייתה יציבה וברורה. כאשר התגבור הצרפתי באזור האדריאטי עזב את נמל טולון Toulon בסוף מרץ הם נרדפו ונשלחו לצרפת על ידי קפטן אוטייא עוד לפני שעברו את קורסיקה. בחודשים הנותרים של 1811 פריגטות צרפתיות ובריטיות המשיכו להיאבק בים האדריאטי, המאבק המשמעותי התרחש בנובמבר 1811 שבהלכו שייטת צרפתית מתקדמת ומיומנת הושמדה למהלך זה היו השלכות לטווח הארוך. פעולת ההרס של אחת השייטות הכי חזקות והמוות של דאבארדייא שנחשב לאדם דומננטי ובעל מנהיגות וכריזמה חיסלה כליל את היכולת הימית של הצרפתים להילחם האימפריה העות'מאנית, כפי שתכננה מראש.
הופנהיים (כדורגל)
טה. אס. גה. 1899 הופנהיים (בגרמנית: TSG 1899 Hoffenheim) הוא מועדון ספורט גרמני הפועל בהופנהיים (כיום חלק מזינסהיים).
בניגוד לרוב המוחלט של קבוצות הצמרת האירופיות, המייצגות ערים גדולות, הופנהיים מייצגת יישוב קטן: הופנהיים עצמה מונה כ-3,200 תושבים והייתה למעשה כפר עד 1972, עת סופחה לעיר זינסהיים, המונה כ-35,000 תושבים. עד שנות התשעים של המאה העשרים היה הופנהיים מועדון חובבני מהליגות הנמוכות. עלייתו של המועדון הקטן לרמות הגבוהות בכדורגל הגרמני התרחשה הודות לתמיכתו הכספית של דיטמאר הופ, יליד המקום ובוגר קבוצת הנוער של המועדון, שהוא ממייסדי ענקית התוכנה SAP.
היסטוריה.
בשנת 2007 עלתה קבוצת הכדורגל של המועדון לליגת המשנה בגרמניה, ובזכות היותה במקום השלישי בשנת 2008, עלתה לבונדסליגה לראשונה בתולדותיה. את העונה פתחה בהצלחה רבה והגיעה אף למקום הראשון בבונדסליגה, בזכות ניצחונות מול קבוצות כהמבורג וכבורוסיה דורטמונד, וסיימה לבסוף במקום השביעי.
בעונת 2017/2018 סיימה הופנהיים במקום השלישי ועלתה לליגת האלופות בפעם הראשונה בתולדותיה.
בקיץ 2018 מאמנה של הופנהיים, יוליאן נגלסמן, שתרם רבות להצלחתה של הקבוצה, עזב לרד בול לייפציג.
סגל הקבוצה.
נכון ל-21 באוגוסט 2022
(בהשאלה מדאלאס)
(בהשאלה מספורטינג ליסבון)
מפסלת (קבוצת כוכבים)
מפסלת היא קבוצת כוכבים קטנה ועמומה במיוחד בשמי הדרום שהוגדרה על ידי האסטרונום ניקולא לואי דה לאקאי במאה ה-18 כחלק מהגדרת קבוצות כוכבים חדשות לכיסוי אזורים בשמי הדרום שלא היו משויכים לאף קבוצה. הכוכב הבהיר ביותר בקבוצה הוא מדרגת בהירות נראית 4.4 כך שניתן להבחין בקבוצה רק בתנאי צפייה מיטביים. הקבוצה נקראה במקור "Cæla Sculptoris" שפרושו "מפסלת הפָּסָּל" בלטינית - הכלי איתו חוצב הפָּסָּל בשיש.
כוכבי הקבוצה.
α במפסלת הוא כוכב לבן - צהבהב במרחק של כ-65 שנות אור עם בהירות מדרגה 4.4. זהו הכוכב הבהיר ביותר בקבוצה.
β במפסלת הוא כוכב לבן - צהבהב נוסף במרחק של כ-90 שנות אור עם בהירות מדרגה 5.
γ במפסלת הוא כוכב כפול המורכב משני ענקים שאינם קשורים זה לזה. הבהיר מבין השניים הוא ענק כתום במרחק של כ-185 שנות אור ועם בהירות מדרגה 4.5 והשני הוא ענק לבן במרחק של כ-330 שנות אור עם בהירות מדרגה 6.3. כל אחד משני הכוכבים הוא בעצמו כוכב זוגי; לראשון בן זוג עם דרגת בהירות 8 שניתן לצפייה באמצעות טלסקופ חובבים ולשני בן זוג קרוב עם בהירות מדרגה 9.6 שניתן לצפייה רק באמצעות טלסקופ בינוני.
δ במפסלת הוא כוכב לבן - כחלחל במרחק של כ-710 שנות אור ועם בהירות מדרגה 5.1.
FK דאוגבה
FK דאוגבה ריגה (בלטבית: FK Daugava Rīga) היה מועדון כדורגל מהעיר ריגה שבלטביה המשחק בליגת העל הלטבית. הוא הוקם בשנת 2003 תחת השם "FK יורמאלה" עד לשנת 2009. ב-2010, שמה של הקבוצה שונה ל-FK יורמאלה-VV, אך במרץ 2012 המועדון עבר לריגה ושינה את שמו ל-FK דאוגבה ריגה. ב-2015 המועדון פורק.
היסטוריה.
מועדון FK יורמאלה נוסד בשנת 2003 על מנת להניח תשתית לקבוצת ספורט, לבנות אצטדיון מודרני ביורמאלה ולהגביר את הפופולריות של ענפי ספורט שונים בקרב ילדים ונוער ביורמאלה. הקבוצה שיחקה באצטדיון סלוקאס בעיר יורמלה ובו 5,000 מושבים.
בעונתה הראשונה שיחקה הקבוצה בליגה השנייה של לטביה. היא הגיעה למקום הראשון ועלתה לליגת העל הלטבית. בעונתה הראשונה בליגה הראשונה סיימה במקום החמישי. עם זאת, אף על פי ששאיפות גדולות של הנהלת הקבוצה והחתמת כמה שחקנים של נבחרת לטביה בכדורגל בשנים שלאחר מכן, המועדון לא הצליח לשחזר את הישגי העונה הראשונה, נקלע למשבר כלכלי וכמה משחקניו הבולטים עזבו באמצע העונה. במהלך שנת 2008 המועדון עבר לעיר ריגה והחליף את שמו.
במרץ 2012, התקבלה החלטה על ידי הנהלת המועדון, שהקבוצה תעבור לעיר ריגה ותשחק באצטדיון דאוגבה ובכך שונה שמה ל-FK דאוגבה. בעונת 2012, סיימה דאוגבה מקום 9 בליגת העל הלטבית, וכתוצאה מכך הייתה צריכה להתמודד בפלייאוף הירידה נגד BFC דאוגבה. במשחק הבית של FK דאוגבה, היא ניצחה 0–1 ובמשחק החוץ היא ניצחה 1–3 ובכך נשארה בליגת העל הלטבית.
גשר הרכבת הטורקי על נחל באר שבע
גשר הרכבת הטורקי על נחל באר שבע הוא גשר קשתות מאבן שנבנה בשנת 1916 בעבודה עברית עבור הצבא העות'מאני, כחלק ממסילת הרכבת מנחל שורק לקוסיימה - מסעף של המסילה המזרחית הצבאית למערב חצי האי סיני, על-מנת להוביל חיילים וציוד צבאי כחלק מהמאמץ הלוגיסטי העות'מאני-גרמני במערכה על סיני וארץ ישראל במלחמת העולם הראשונה. השימוש בגשר פסק במאי 1917; מסילת הרכבת רפיח-באר שבע הבריטית שנשלמה ונחנכה במאי 1918 הגיעה לבאר שבע מצפון מערב, והגשר הטורקי מדרום לעיר נותר ללא שימוש מסילתי גם לאחר שהאזור נפל בידי הבריטים. עד 1920 התנועה בין באר שבע לתחנת המשטרה הבריטית בביר עסלוג' עברה על הגשר. לאחר כיבוש באר שבע במלחמת העצמאות שב והוכשר הגשר למעבר כלי רכב והולכי רגל בין שכונות העיר. גשר רכבת חדש הוקם על שלוחת הרכבת מבאר שבע לרמת חובב.
אורך הגשר הוא 190 מטר, ובמשך שנים רבות היה הגשר הארוך ביותר בישראל. הגשר שופץ והוכשר למעבר הולכי רגל כחלק מתוכנית שיקום ופיתוח של פארק נחל באר שבע.
הקמת המסילה המזרחית.
המסילה המזרחית היא המשכה של מסילת השומרון שבתורה מחוברת למסילת העמק. השלוחה עברה דרך ג'נין ועמק דותן לשכם. בשנת 1915 גבר המתח בין האימפריה העות'מאנית לאימפריה הבריטית על רקע השליטה בתעלת סואץ. באותה שנה החלו הטורקים בסיוע גרמני בסלילת מסילת רכבת לאורך השרון השפלה והנגב ולצידה התחנות טולכרם, לוד, ואדי צראר ובאר שבע כאשר תחנת הקצה יועדה לעיר אסמאעיליה שבגדה המערבית של התעלה.